জান্নাতুল মুয়াল্লা
জান্নাতুল মুয়াল্লা ( جنة المعلى - "Garden of the Mualla" ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ (সা) এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।
ওয়াজেদ আলীর মসজিদ
ওয়াজেদ আলীর মসজিদ (পোষাকি নাম শাহী ইমাম মসজিদ) কলকাতা মহানগরীর মেটিয়াবুরুজ অঞ্চলে অবস্থিত একটি মসজিদ। ইস্ট ইন্ডিয়া কোম্পানি-কর্তৃক অযোধ্যার মসনদচ্যুত ও কলকাতায় নির্বাসিত নবাব ওয়াজেদ আলী শাহ গার্ডেনরিচ-মেটিয়াবুরুজ অঞ্চলে তাঁর আবাসগৃহ নির্মানের সময় সার্কুলার গার্ডেনরিচ রোডে এই মসজিদটি নির্মাণ করেন। ঊনবিংশ শতকের মধ্যভাগে নির্মিত এই মসজিদের স্থাপত্যে ইঙ্গ-ভারতীয় প্রভাব স্পষ্ট।